ત્યારબાદ તાંત્રિકે પરિણીતાને અલગ અલગ જગ્યાઓ પર લઈ જઈ મહિલા સાથે દુષ્કર્મ કર્યું હતું. તાંત્રિકે પરિણીતા પર વશીકરણ કર્યું હોવાના કારણે પરિણીતા ભાનમાં આવતી ન હતી. વશીકરણની હાલતમાં તાંત્રિકે અવાર નવાર પરિણીતા જોડે દુષ્કર્મ કર્યું હતું. પરિણીતાને અમદાવાદના જુહાપુરા વિસ્તારમાં એક મકાનમાં ગોંધી રાખી ફરી મહિલા પર તાંત્રિકે દુષ્કર્મ આચર્યું હતું. આ ઘટના પછી ચાલીસ દિવસ પૂરા થઈ જતા મહિલાએ તાંત્રિકની માટલી ખોલી ત્યારે માટલીમાંથી નકલી નોટો અને ખોટી ઇમિટેશન જ્વેલરી નીકળી હતી. મહિલાને ત્યારે ભાન થયું કે તે તાંત્રિકના જાળમાં ફસાઈને પોતાની રકમ અને ઘરેણાં ગુમાવી ચૂકી છે. તેથી છેતરપિંડીનો ભોગ બનેલી પીડિતાએ તાંત્રિક વિરુદ્ધ સલાબતપુરા પોલીસ મથકમાં બળાત્કાર અને છેતરપિંડીની ફરિયાદ નોંધાવી હતી. જે ફરિયાદના આધારે પોલીસે તાંત્રિક વિરુદ્ધ ગુનો નોંધી તપાસ શરૂ કરી હતી.